Pro 14: Blommetjies en Petersen uit posisie skep vraeŉ Blitsige agterlyn is dit wel, en die balvaardighede is nie te betwyfel nie, maar tog wonder ŉ mens oor die keuse van die heelagter Clayton Blommetjies op losskakel vir die Cheetahs en oor Sergeal Petersen wat op heelagter gekies is. Die Vrystaters, wat Vrydagaand (20:35) in Belfast teen Ulster in hulle eerste Pro14-wedstryd speel, het hulle kwota ongeluk op losskakel gehad met vyf manne wat nie beskikbaar is nie, en hierdie is duidelik ŉ stap uit nood gebore. Skopwerk kan ŉ verdere probleem wees, Die agsteman Neill Jordaan voer die span aan wat benewens Petersen en Blommetjies ook oor snellers soos Rosko Specman, William Small-Smith, Ali Mgijima en Makazole Mapimpi in die agterlyn beskik. Hopelik kan hierdie vaart goed aangewend word. Shaun Venter is oor sy besering en is Blommetjies se skakelmaat. Cheetahs – 15 Sergeal Petersen, 14 Rosko Specman, 13 William Small-Smith, 12 Ali Mgijima, 11 Makazole Mapimpi, 10 Clayton Blommetjies, 9 Shaun Venter, 8 Niell Jordaan (kaptein), 7 Henco Venter, 6 Paul Schoeman, 5 Reniel Hugo, 4 Justin Basson, 3 Johan Coetzee, 2 Jacques du Toit, 1 Charles Marais. Bank: 16 Torsten van Jaarsveld, 17 Ox Nche, 18 Tom Botha, 19 Rynier Bernardo, 20 Gerhard Olivier, 21 Tian Meyer, 22 Cecil Afrika, 23 Rayno Benjamin.